b'\n_START_ARTICLE_\nDodge Shadow\n_START_SECTION_\nInformaci\xc3\xb3 general\n_START_PARAGRAPH_\nBatalla (Wheelbase): 2,468 m (97.2 in)_NEWLINE_Llargada (Length): 4,366 m (171.9 in)_NEWLINE_Amplada (Width): 1,706 m (67.3 in)_NEWLINE_Al\xc3\xa7ada (Height): 1,348 m (53.1 in)_NEWLINE_Pes (Curb weight): 1215 kg (5 portes)_NEWLINE_D\'aspecte similar al Plymouth Sundance, de fet comparteixen el mateix xass\xc3\xads Chrysler P, basat en una combinaci\xc3\xb3 de suspensi\xc3\xb3 del Dodge Daytona i el xass\xc3\xads escur\xc3\xa7at del Dodge Lancer. Va oferir-se en una versi\xc3\xb3 amb porta posterior de 3 i 5 portes i el 1991 apareix la versi\xc3\xb3 descapotable (el Sundance no la tenia aquesta versi\xc3\xb3), justament quan apareix tamb\xc3\xa9 el paquet d\'equipament (b\xc3\xa0sic) "America"._NEWLINE_A simple vista el Shadow sembla un sedan o un coupe. En realitat es tracta d\'un efecte \xc3\xb2ptic perqu\xc3\xa8 el Shadow era hatchback. Aquest fet Chrysler el va considerar com una opci\xc3\xb3 especial: "Hidden hatchback versatility". _NEWLINE_El xass\xc3\xads Chrysler P deriva de la plataforma Chrysler K. Aquest fet li d\xc3\xb3na al Shadow una suspensi\xc3\xb3 esportiva i uns seients de major comoditat. Mentre que el Sundance va ser modificat per proporcionar confort, el Shadow va ser modificat per donar unes majors prestacions i una bona agilitat, sobretot la versi\xc3\xb3 Shelby CSX._NEWLINE_El seu portaequipatges era de gran capacitat, el seu disseny era agradable, i mec\xc3\xa0niques fiables, van fer al Shadow un cotxe popular, incl\xc3\xbas despr\xc3\xa9s de deixar de fabricar-se. _NEWLINE_L\'\xc3\xbaltim Shadow va sortir de la f\xc3\xa0brica el 9 de mar\xc3\xa7 del 1994. El Dodge Neon va substituir-lo.\n_START_SECTION_\nShelby CSX\n_START_PARAGRAPH_\nEl Shelby CSX era un Dodge Shadow modificat per Carroll Shelby, amb un motor 2.2L Turbo II de 175 cv i una transmissi\xc3\xb3 manual de 5 velocitats A525, que posteriorment ser\xc3\xa0 substitu\xc3\xafda per tamb\xc3\xa9 una manual de 5 velocitats A555. _NEWLINE_Amb aquest motor, el Shelby CSX accelerava de 0-60 mph (0-96 km/h) en 7 s, el quart de milla (400 metres) en 15,4 segons i la velocitat m\xc3\xa0xima quedava en 131 mph (211 km/h)._NEWLINE_Existia tamb\xc3\xa9 una versi\xc3\xb3 amb el motor 2.2L Turbo I, la CSX-T que rendia 150 cv i va ser venuda a Thrifty. _NEWLINE_El 1989 es van fabricar 500 unitats equipades amb el motor 2.2L Chrysler K 2.2 Turbo IV de 175 cv @ 5300 rpm i de 278 N\xc2\xb7m @ 2100 rpm i unes llantes de 15" amb pneum\xc3\xa0tics Goodyear Eagle GT+4 de mida 195/60 VR-15.'